khistorydata/jeongjo-sjw-relations huggingface dataset:
정조 18년
洪義浩以訓鍊都監言啓曰帳幕軍鳥銃貫一中邊一中金重麗木綿二疋邊二中文道煥等三名各木綿一疋布子一疋邊一中崔弼仲等十九名各木綿一疋武藝廳門旗手鳥銃貫一中邊一中尹泰燁木綿二疋邊二中林春根等三名各木綿一疋布子一疋邊一中邊尙業等各木綿一疋依判下單子考例施賞之意敢啓傳曰知道
정조 18년
洪義浩以訓鍊都監言啓曰依下敎別隊假別將右部千摠李殷福汰去哨官李聖濂嚴棍十五度之意敢啓傳曰知道
정조 18년
洪義浩以禁衛營言啓曰本營帳幕軍貫一中邊一中一名木二疋貫一中二名邊一中十一名各木一疋依判下單子考例施賞之意敢啓傳曰知道
정조 18년
洪義浩以御營廳言啓曰依啓下單子判付本廳帳幕軍吳世範鳥銃邊三中木三疋元喜得貫一中邊一中木二疋李景燁等二名邊二中各木一疋布一疋蔡國成等三名貫一中李德重等十二名邊一中各木一疋依例分等施賞之意敢啓傳曰知道
정조 18년
洪義浩以義禁府言啓曰昌陵令柳範休參奉朴宗臣嚴問捧口招以聞英陵令朴敦浩參奉趙鎭順寧陵別檢許栮參奉金世淳拿處厚陵令金愚參奉李鎭祜拿來考律勘處事傳旨啓下矣柳範休朴宗臣趙鎭順許栮金愚今方待命竝拿囚而朴敦浩金世淳李鎭祜俱未替直云待替直拿囚之意敢啓傳曰知道
정조 18년
甲寅九月二十五日辰時上具戎服出交泰門由明光門御春塘臺瑞蔥臺試射入侍時行都承旨沈煥之行左承旨沈晉賢行右承旨金履成左副承旨徐榮輔右副承旨李羽晉同副承旨洪義浩假注書具得魯徐俊輔記注官承膺祚記事官吳泰曾檢校直提學徐有防金載瓚原任直提學徐鼎修一直提學徐龍輔檢校直提學鄭大容原任直閣尹行恁以次進伏上曰臺上臺下參觀除之只兵判各營門大將爲之宣傳官跪啓鳴金大吹打兵曹判書具庠訓鍊大將徐有大壯勇大將金持默以次參觀上曰兩營大將參觀時敎鍊官輩乃敢隨入於咫尺帳殿兩將臣爲先記過敎鍊官使各其將臣別般嚴治宣傳官不能檢飭有此雜亂之擧萬萬駭然矣命拿入宣傳官李東善李周鳳等上曰汝輩不能檢飭誠駭然矣命決棍二度上曰汝輩姑先警責卽爲上來擧行而若復如前當嚴處以此知之也上曰訓將則分所進去壯勇大將爲臺上試官待畢試使之應試上曰試記使之陸續修正承旨嚴飭訓鍊院可也義浩曰今方修正云矣上曰調馬今日爲之乎有防曰然矣上曰五日一次調馬卽古例而近來未聞如例擧行今番調馬依古例爲之別軍職宣傳官輩亦爲率去可也上曰王大妃殿進御行濕流氣飮停止參苓茶自今日一貼式煎入出榻敎義浩曰未下直守令當日辭朝事命下而新除授文川郡守李周顯時在全羅道全州地何以爲之敢稟上曰此時本道民事有難待其上來在外守令改差令該曹口傳擇差待下批當日辭朝可也出擧條上曰未下直守令當日辭朝出榻敎上曰下直守令入侍出榻敎文川郡守尹寅基進伏上曰南關雖勝於北關歉歲民事在所勤念今番之特點欲爲責效也爾須善爲之也寅基曰聖敎及此敢不盡心乎上曰六事講除之上曰守令先退上曰行首宣傳官許侙改差其代令該曹口傳差出出榻敎上曰試射已畢受賞之類使各營整齊待呼名卽爲受賞可也頒賞訖上乘輿由明光門交泰門還內諸臣以次退出
정조 18년
行都承旨沈煥之坐行左承旨沈晉賢坐直行右承旨金履成坐左副承旨徐榮輔內閣直右副承旨洪義浩坐同副承旨尹致性坐直注書鄭文始差祭一員未差假注書具得魯仕直徐俊輔仕事變假注書尹東壽仕
정조 18년
徐榮輔啓曰明日明陵親祭齋戒再明日動駕相値視事頉稟之意敢啓傳曰知道
정조 18년
徐榮輔啓曰明日城隍發告祭傳香禮房承旨當爲齋宿左承旨沈晉賢所當牌招而拘於廳規不得請牌何以爲之敢稟傳曰牌招
정조 18년
以香室明陵親祭受押單子傳于徐榮輔曰親押
정조 18년
洪義浩啓曰合辭方張之時諫院無詣臺之員事甚未安除在外外未肅拜人員竝卽牌招何如傳曰允
정조 18년
以掌令李景溟禁推傳旨傳于洪義浩曰分揀
정조 18년
傳于沈煥之曰承旨房仍左承旨爲禮房左副爲軍士房
정조 18년
傳于洪義浩曰政官牌招開政
정조 18년
沈煥之以吏曹言啓曰隨駕官單子今番書入而隨駕各司中工曹判書柳戇參判姜恒參議李奭祚俱爲老病無以陪從云何以爲之敢稟傳曰竝許遞今日政差出可也
정조 18년
有政吏批判書李致中服制參判黃昇源進參議未差行都承旨沈煥之進啓曰判書李致中服制參議未差小臣獨政未安何以爲之敢稟傳曰仍爲之以洪仁浩爲大司諫申大尹爲司諫沈銖爲掌令魚錫齡爲獻納李瑞朝李元八爲正言徐鼎修爲工曹判書閔台爀爲參判李義綱爲參議李鼎運爲左尹李肇源爲掌樂正任光白爲監察
정조 18년
兵批判書具庠病參判柳誼病參議朴宗甲病參知兪漢寧入直進右副承旨洪義浩進副護軍高宅謙副司直柳戇姜恒徐有臣兪漢謨李奭祚沈奎魯李羽晉副司果鄭魯榮曺喜有以上竝單付僉知二單許侙鄭學耕
정조 18년
以纛所獻官望單子傳于沈晉賢曰此重臣之年老不下於時兵判況同是隨駕之人則雖曰曾經者乏人如是塡差者銓官事豈成說捧納承旨推考銓官處問啓
정조 18년
傳于金履成曰今因舊還停退事聞之畿邑則喬桐一邑外無非南北漢餉穀之穀在列邑者云然則舊還之停退豈有實效乎卽令廟堂問於該將臣守臣道臣各年未捧數爻條列草記以爲闊狹之地
정조 18년
傳于洪義浩曰時囚罪人徐有和以前下罪目勘以邊竄之律事分付於卄七待其卄六者亦出於重人命洩幽冤之意竝以此意具載配文當日發送
정조 18년
大司諫洪仁浩啓曰臣恩荷生成感鐫衷曲拚棄廉義有除輒膺今於薇垣新命義重陪扈豈敢爲逡巡之計而第臣於頃年忝叨玉署朝參筵奏不過目下之言事而伊時人言厚被情外之深斥畢竟淸顯刊改之請至登於儒臣之疏三司一步已成鐵限矧於見職通擬之時至有亞銓疏論之擧從前之似臣情勢者俱蒙曲諒之恩隨牌祗肅雖怵義分因仍冒膺斷無是理請命遞斥臣職答曰勿辭亦勿退待
정조 18년
洪義浩以訓鍊都監言啓曰御營廳十月十一月當慶尙右道鄕軍退番代東營集春營入直依停番時例以訓局軍兵磨鍊入直事已自該廳草記啓下矣東營軍五十名集春營軍五十名各其將官率領來十月初一日爲始與御營廳軍替代限鄕軍上番間輪回入直之意敢啓傳曰知道
정조 18년
洪義浩以禁衛營言啓曰來十月當三番前部後司屬黃海道五哨軍兵逢點實數五百名已爲點閱整齊來十月初一日與內外各處入直將官軍兵等依例替代後舊軍放送而來十二月乙卯正月當上番軍兵當爲依例知委而嶺南年分狀啓未及來到仍停當否姑未定奪待其上來卽爲擧行之意敢啓傳曰知道
정조 18년
洪義浩以御營廳言啓曰本廳來十月十一月當停番事已爲草記蒙允矣舊番軍兵來十月初一日放送而東營集春營入直步兵以訓局軍替代騎士將率領騎士仍直東營把摠依例移直新營而各色京標下軍三十名別破陣十二名輪回入直宮墻外別巡邏則京標下軍六名牌將率領依前輪巡來十二月乙卯正月當上番軍姑待嶺南湖南年分狀啓上來懲停當否判下後擧行之意敢啓傳曰知道
정조 18년
洪義浩以禁衛營言啓曰今九月二十八日明陵幸行時本營軍兵留都事命下矣弘化門則哨官金命崑右哨軍七十九名內十名建陽門把守集賢門則把摠李昇普右哨軍十五名銅龍門則哨官高道成後哨軍四十名率領入直新營則千摠權邁騎士將李邦祚哨官李鼎五李東郁敎鍊官禹重昶騎士二十五人兼別破陣二名舊番鄕軍二十七名率領入直南別營則哨官李行儉別騎衛二人舊番鄕軍十一名率領守直火藥庫則哨官崔顯中別破陣八名兼別破陣六名率領守直都城頹圮兩處則哨官金聲遠咸敬行舊番鄕軍三十名率領把守之意敢啓傳曰知道
정조 18년
洪義浩以義禁府言啓曰時囚罪人徐有和以前下罪目勘以邊竄之律事分付囚於卄七待其卄六者亦出於重人命洩幽冤之意竝以此意具載配文當日發送事命下矣罪人徐有和平安道渭原郡邊竄而以前下罪目及今此傳敎內辭意具罪目依例發遣府書吏卽爲押送配所之意敢啓傳曰關西渭原等數邑之尤甚有耳者孰不聞之況判堂之兼帶備堂者乎年分狀啓姑未上來勿定配所卽是常事則如是磨鍊萬萬駭然渠之生出獄門以其特念城化之後弊也施威而已得免拷掠亦出於情跡之參互則艱覓善地有此草記判堂爲先遞差捧納承旨推考令次堂更爲草記可也
정조 18년
洪義浩以義禁府言啓曰罪人徐有和平安道渭原郡邊竄草記批旨內關西渭原等數邑尤甚有耳者孰不聞之況判堂之兼帶備堂者乎年分狀啓姑未上來勿定配所卽是常事則如是磨鍊萬萬駭然渠之生出獄門以其特念城化之後弊也施威而已得免拷掠亦出於情跡之參互則艱覓善地有此草記判堂爲先遞差捧納承旨推考令次堂更爲草記可也事命下矣罪人徐有和咸鏡道三水府邊竄而以前下罪目及今此傳敎內辭意具載配文依例發遣府書吏卽爲押送配所之意敢啓傳曰知道
정조 18년
金履成以賑恤廳言啓曰南部瓦有豆里契任掌徐貴石今月二十五日本洞路傍得三歲遺棄男兒同里居良女金召史欲爲收養西部太平館契任掌朴順奉今月二十五日本洞路傍得一歲遺棄男兒同里居良女吳召史欲爲收養貧不自食皆願受料告于本部自各該部同日牒呈故依節目竝爲給料使之乳養之意敢啓傳曰知道
정조 18년
大司諫洪仁浩持平李允行校理尹光普韓光植副校理尹序東權坪獻納魚錫齡修撰沈興永副修撰尹益烈任希存啓曰請黜置罪人鄭致遠妻亟令王府快正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上請向日合辭兩啓之已傳而未徹者亟命捧入仍賜允兪俾王章伸四字刀割焉措辭見上
정조 18년
大司諫洪仁浩持平李允行獻納魚錫齡啓曰請遲晩後物故罪人啓能亟施孥籍之典趾賊等凶種快施邦刑養遂獻遂李觀源竝令王府設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑措辭見上請物故罪人國榮亟施孥籍之典措辭見上請梟示罪入明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情快正王法遲晩罪人宇鎭捧根脚快正王法措辭見上請柳星漢亟令王府設鞫嚴問期於得情快正邦刑措辭見上請承款後物故罪人九宗亟施孥籍之典措辭見上答曰不允
정조 18년
甲寅九月二十六日辰時上御重熙堂左副承旨入侍時左副承旨徐榮輔假注書具得魯徐俊輔記注官承膺祚記事官吳泰曾以次進伏上曰今番陵行盤果使之申飭而至若抄啓文臣輩之差祭者如有不能自辦者自本閣給送也榮輔曰各司亦皆申飭云矣命書傳敎曰日前筵中右相所奏甚起惑而今因錄事所告詳聞之又滋惑矣旣勿胥命仍傳命名之後胥命則不爲命召則受佩惟於還就宅中一款如是却顧逡巡何其太過當耶情志自情志格例自格例固知此諭之反涉屑越許久任卿之爲則所關於朝體者非細卿須體悉卽爲還第安心視事遣史官傳諭于左議政仍命退諸臣以次退出
정조 18년
甲寅九月二十六日午時上御重熙堂右副承旨入侍時右副承旨洪義浩假注書具得魯記注官承膺祚記事官吳泰曾以次進伏訖上命書傳敎曰明日動駕諫院無隨駕之員未肅拜在外人竝許遞今日政在京無故人差出待下批牌招察任又命書榻敎曰右副承旨許遞仍差守宮承旨其代前望單子入之待下批牌招察任仍命退承史以次退出
정조 18년
行都承旨沈煥之齋宿行左承旨沈晉賢齋宿行右承旨金履成齋宿左副承旨徐榮輔齋宿右副承旨洪義浩齋直同副承旨尹致性齋直注書鄭文始病一員未差假注書具得魯齋宿徐俊輔齋直事變假注書尹東壽仕
정조 18년
洪義浩啓曰來初一日輪對日次矣敢稟傳曰爲之
정조 18년
傳于洪義浩曰右副承旨同副承旨入侍
정조 18년
洪義浩啓曰卽者義禁府都事來言時囚明日捧供事命下矣判義禁未差知義禁尹師國呈辭同義禁李鼎運差祭只有同義禁黃昇源一人不得備員開坐云知義禁尹師國卽爲牌招以爲備員擧行之地何如傳曰允
정조 18년
洪義浩啓曰知義禁尹師國牌不進推考傳旨今方捧入而時囚今日內捧供議處事命下之後如是違牌事甚未安更卽牌招同義禁李鼎運差祭黃昇源以寶劍摠管當爲淸齋無以備員擧行判義禁未差之代政官牌招開政差出待下批仍卽牌招以爲備員開坐之地何如傳曰違牌及差祭人許遞與未差之代前望單子入之待下批牌招先開坐後謝恩
정조 18년
禁府堂上前望單子入之判義禁鄭好仁同義禁沈晉賢金履成落點
정조 18년
有政吏批判書李致中服制參判黃昇源進參議未差行左承旨沈晉賢進啓曰判書李致中服制參議未差小臣獨政未安何以爲之敢稟傳曰仍爲之以許晊爲司諫李重蓮爲正言柳焵爲驪州牧使兵批判書具庠病參判柳誼病參議朴宗甲病參知兪漢寧入直進左副承旨徐榮輔進同知單金鼎哲副護軍李景溟
정조 18년
傳于尹致性曰當該吏曹堂上推考
정조 18년
傳于金履成曰明日出宮門路以協陽門爲之
정조 18년
徐榮輔以兵曹言啓曰今此明陵行幸時左邊捕盜大將趙圭鎭以善騎別將隨駕右邊捕盜大將柳孝源以禁軍別將隨駕矣在前如此之時有曾經捕將權察之例限回鑾間留都禁衛大將李漢豐姑令權察何如傳曰允
정조 18년
徐榮輔啓曰因兵曹草記今此明陵行幸時左邊捕盜大將趙圭鎭以善騎別將隨駕右邊捕盜大將柳孝源以禁軍別將隨駕矣在前如此之時有曾經捕將權察之例限回鑾間留都禁衛大將李漢豐姑令權察事允下矣權察捕盜大將李漢豐卽爲牌招聽傳敎何如傳曰允
정조 18년
沈晉賢啓曰卽見全羅監司李書九農形狀啓則年月下只書十字不塡日字奏御文字所當審愼而若是疎漏事甚未安臣等之矇然捧入極爲惶悚而該監司不可無警責從重推考何如傳曰允
정조 18년
金履成啓曰此重臣之年老不下於時兵判況同是隨駕之人則雖曰曾經者乏人如是塡差銓官事豈成說捧納承旨推考銓官處問啓事命下矣問于吏曹參判黃昇源處則以爲臣本至庸極愚觸事憒裂俄於獻官單子之還下適値昏夜忙急擧行之際重臣趙宗鉉之年老與兵曹判書具庠無甚差異而漠然不能覺察況且均是隨駕之人而矇然塡差以入致勤問啓之命莫非臣昏謬顚錯之罪惶隕悚慄不知所對云矣敢啓傳曰知道
정조 18년
以慶尙監司趙鎭宅啓本河東府定配罪人徐配修到配事傳于洪義浩曰到配之遲滯甚於徐有聞豈其道里稍近而然乎移配長鬐縣定營校押送後狀聞事回諭此狀啓還下送徐有聞之又如是遲滯可駭依流配之計程到配例移定配所於全羅道最尤甚興陽地事亦爲下諭
정조 18년
尹致性以戶曹言啓曰文昭殿碑閣蠶壇碑閣追慕洞碑閣淨業院碑閣流霞亭依定式發遣本曹郞廳奉審則文昭殿碑閣夫防草二張脫落蠶壇碑閣東北邊春舌女防草三張夫防草一張女瓦三張夫瓦二張脫落淨業院流霞亭無頉處追慕洞碑閣夫防草一張脫落四面墻垣瓦子庫庫脫落分付各該司使之卽速修改之意敢啓傳曰知道
정조 18년
沈晉賢以景慕宮都提調意啓曰本宮御覽植木帖子每四季朔修整以入矣今季朔則別無生枯之可以修整者故御覽植木帖子姑不請出之意敢啓傳曰知道
정조 18년
尹致性以備邊司言啓曰再明日動駕時摠戎廳當爲留陣於弘化門外而摠戎使申大顯姑未上來兼察摠戎使徐有大以訓鍊大將隨駕矣將臣受符至爲嚴重而摠帥之若是稽滯極爲未安爲先從重推考在前如此之時或以中軍代領或他將臣兼察今番則何以爲之乎敢稟傳曰時任他營將臣皆隨駕與領軍以水原留守趙心泰回鑾間兼察使之權領留陳令政院待開門牌招聽傳敎可也
정조 18년
徐榮輔以備邊司言啓曰傳曰今因舊還停退事聞之畿邑則喬桐一邑外無非南北漢餉穀之散在列邑者云然則舊還之停退豈有實效乎卽令廟堂問於該將臣守臣道臣各年未捧數爻條列草記以爲闊狹之地事命下矣依下敎問于該將臣及道臣處則守禦廳舊還傍近邑移轉已爲準捧獨於廣州一府戊戌未捧六千八百七十石壬寅未捧一萬二千五百八十三石癸卯未捧一千九百五十七石丙午未捧入千四百九十四石辛亥未捧五十六石壬子未捧二千七百九十一石合三萬二千七百五十石零摠戎廳則北漢平倉長山臨津四處舊還之散在各邑者丁酉未捧入十七石戊戌未捧二千一百一石辛丑未捧二千六十石壬寅未捧三千三十四石丙午未捧九百九十二石合八千二百七十石零京畿所管喬桐府軍餉辛亥未捧十七石癸丑未捧一千二百八十四石云矣敢啓傳曰餉穀雖體重諸道雖參差而今年所謂稍實處舊餉之竝督決知其難强舊餉未捧者亦依舊還例特竝停退事三懸鈴星火知委於諸道可也
정조 18년
徐禁輔以扈衛廳留都大臣意啓曰臣承命留都一依兵曹啓下事目率領扈衛軍官軍士今日申時量結陣扈衛之意敢啓傳曰知道
정조 18년
洪義浩以守禦廳言啓曰今此行幸時各營諸色標下餘軍量宜作隊將官領率留待入直本營事自兵曹節目啓下矣本廳中軍邊慶遇別破陣四十名標下軍四十名量宜作隊領率將官今月二十七日申時量依例留營入直之意敢啓傳曰知道
정조 18년
禁府啓目昌陵令柳範休參奉朴宗臣等原情云云柳範休段當初漏報之數諉以計數之顚錯或諉以小株之漏落特敎嚴問之下如是漫漶不爲直招尤極可駭是白遣朴宗臣段稱以出直游辭納供泛稱遲晩竝只刑推得情何如判付啓參以事情考其株數區別公私罪草記議處照律放送爲良如敎又啓目厚陵令金愚參奉李鎭祜等原情云云傳旨內辭緣泛稱遲晩竝只刑推得情何如判付啓昨秋摘奸被捉旣多今春亦然特以申令之意屢施寬假之典渠輩寧有不聞不知之理乎今番則雖一柯一枝難以容貸是去乙況旀其所被捉者槽樑之鑿斫也渠輩焉敢以非渠所犯非渠當番游辭發明乎俱以名祖之孫有此不職之罪尤爲痛駭竝只依律勘處草記爲旀近地陵寢則猶有小心之效而稍遠之地無所顧忌每每犯科尤豈不無狀之甚乎地方官亦有耳有目則不能禁戢亦豈成說今番段姑付之令前不爲處分此後陵官犯科之事不能摘發報營則豐德府使驪州牧使當隨現嚴處令畿營揭板齋所及衙軒事令政院下諭爲良如敎又啓目英陵令朴敦浩參奉趙鎭順寧陵別檢許栮參奉金世淳原情云云傳旨內辭緣泛稱遲晩竝只刑推得情何如判付啓遠道寢郞之小心守護宜倍近地是去乙其所執捉如是夥多所當各別重繩而風落株數之不報似未及周旋而然火巢內外株根雖使渠輩晝夜策笻巡山頑隷悍僕之偸斫勢難一一致察比之於厚陵陵官自有輕重之別其矣等爲先削其仕日期於贖愆爲旀最作奸之下屬及頭目員役不可刑推而止令畿伯更加考律懲罪爲旀本陵之株根太半是邑人所爲雖曰柴道極貴名以地方官若能檢飭豈有是也聞於摘奸史官之回奏牧使治績柔善太過吏奴驕橫之外受侮於班戶下民者取笑不些況値歉歲雖責蘇弊云該牧使李敬五施以不敍之典其代以剛明善治人今日政差出待下批當日辭朝此判付一體揭板俾後來者知所懲畏爲良如敎
정조 18년
洪義浩以義禁府言啓曰時囚罪人柳範休朴宗臣等原情公事判付內參以事情考其株數區別公私罪草記議處照律放送事命下矣柳範休觀其所供風落木錯報雖曰不能明白計數而其所漏報之數至於九百餘株之多揆以法意不可容貸以陵園墓松雜木十株以上犯斫而不能摘發之陵官徒三年定配私律告身盡行追奪江原道旌善郡餘良驛徒三年定配而以議啓內辭意具罪目依例發遣府羅將押送配所朴宗臣風落木枚報時雖非入直旣是職掌所管則宜有更審詳報之擧而仍爲掩置其爲溺職莫此爲甚以事應奏不奏公律杖八十收贖放送何如傳曰允柳範休所坐亦與不禁偸斫有異則通編本律旣不襯當風落株數之所報與摘奸相左聞其事勢遺漏似非瞞報與朴宗臣公律勘放一體削其仕日大抵王府之關石所關何如則朴宗臣照律只請公罪若此則輕於宗臣者削仕而以宗臣之重犯只可收贖乎削仕係是無於律之律則雖不得直請亦不措辭何也卿等從重推考
정조 18년
洪義浩以義禁府言啓曰時囚罪人柳範休告身盡行追奪徒三年定配朴宗臣杖八十以公罪收贖照律草記批旨內柳範休所坐亦與不禁偸斫有異則通編本律旣不襯當風落株數之所報與摘奸相左聞其事勢遺漏似非瞞報與朴宗臣公罪勘放一體削其仕日事命下矣柳範休與朴宗臣杖八十以公罪收贖一體削其仕日事分付吏曹之意敢啓傳曰知道
정조 18년
尹致性以義禁府言啓曰時囚罪人金愚李鎭祜等原情公事判付內昨秋摘奸被捉旣多今春摘奸亦然特以申令之意屢施寬假之典渠輩寧有不聞不知之理乎今番則雖一柯一枝難以容貸其所被捉者槽樑之鑿斫也渠輩焉敢以非渠所犯非渠當番游辭發明乎俱以名祖之孫有此不職之罪尤豈不痛駭依律勘處草記事命下矣取考律文則大典通編禁制條曰陵園墓拱抱大木犯斫而不能摘發陵官二株以上次次加等止流三千里推斷條有曰犯私罪杖一百以上之罪告身盡行追奪矣金愚告身盡行追奪平安道孟山縣李鎭祜告身盡行追奪黃海道豐川府竝流三千里定配而以判付內辭意具罪目依例發遣府羅將押送于各其配所何如傳曰允
정조 18년
尹致性以義禁府言啓曰時囚罪人朴敦浩趙鎭祜許栮金世淳等原情公事判付內遠道寢郞之小心守護宜倍近地其所執捉如是夥然所當各別重繩而風落株數之不報似未及周旋而然火巢內外雖使渠輩晝夜策笻巡山頑隷悍僕之偸斫勢難一一致察比之於厚陵陵官自有輕重之別爲先削其仕日期於贖愆最作奸之下屬及頭目員役不可刑推而止令畿伯更加考律懲罪事命下矣朴敦浩趙鎭順許栮金世淳等削其仕日事分付吏曹最作奸之下屬頭目員役等更加考律懲罪事分付畿營之意敢啓傳曰知道
정조 18년
尹致性以義禁府言啓曰河東府定配罪人徐配修到配啓本傳曰到配之遲滯甚於徐有聞豈其道里稍近而然乎移配長鬐縣定營校押送後狀聞事回諭此狀啓還下送徐有聞之又如是遲滯可駭依流配之計程到配例移定配所於全羅道最尤甚興陽地事命下矣河東府定配罪人徐配修移配長鬐縣河陽縣定配罪人徐有聞依流配計程到配例全羅道興陽縣移配而別定營校押送于各其配所後狀聞事分付各該道臣之意敢啓傳曰知道
정조 18년
左議政金履素疏曰伏以人臣之獲罪於君父叨恩於君父者從古何限而豈有如臣近日之所負犯所蒙被之萬萬蔑分萬萬踰涯者哉蔑分之誅不加踰涯之恩荐降職名依舊也偃息猶前也至若十數日縮伏閭次非不知去就之轉沒着落而窮無所告計匪得已則尙庶冀謬恩遄收常刑是伏不自意昨者特下之敎旣燭臣之情地旋責格例之所關臣伏地承聆且惶且感只有被面之涕實無措躬之所百爾思量寧自陷於唐突之誅不敢爲違傲之計冒死還次達宵增蹙區區至願惟在於遄被應勘之重律以勵臣分而況今羹墻之慕將伸鑾蹕之幸將啓在臣道理義分攸當致身陪班趨參享班少伸情禮而不但積罪尙逭於鈇鉞私心益切於懍蹙旣無以跨馬趁班又不敢任自先詣勢將扶舁迎送於中路則虧分廢禮罪尤莫逃有臣如此生不如死臣雖至頑至愚尙存省覺是豈自同平人陳疏仰籲之時而與其無一言偃伏之益陷大戾無寧冒萬死疾呼而粗暴實情伏乞天地父母俯賜諒察亟命有司勘臣前後罪犯俾朝綱肅而賤分安焉云云答曰省疏具悉卿懇昨有傳諭復何控辭動駕在卽是豈大官言私之時卿其安心視事仍傳曰此批答遣史官傳諭
정조 18년
甲寅九月二十七日辰時上御重熙堂右副承旨同副承旨入侍時右副承旨洪義浩同副承旨尹致性假注書徐俊輔記注官承膺祚記事官吳泰曾以次進伏上曰今番則弓矢勿爲持去事分付軍器寺也義浩曰司謁金宗爀以不當仰對之事輕先奏達極涉猥濫不可無懲令攸司科治何如上曰從重科治可也出擧條上曰王大妃殿進御蔘苓茶停止行濕流氣飮自今日一貼式煎入出榻敎命退諸臣以次退出
정조 18년
行都承旨沈煥之坐左承旨徐榮輔坐直右承旨洪義浩坐直左副承旨尹致性坐右副承旨李相璜坐同副承旨洪大協坐注書鄭文始病一員未差假注書具得魯仕徐俊輔仕直事變假注書尹東壽仕
정조 18년
傳于徐榮輔曰百官揷羽
정조 18년
傳于洪義浩曰戶刑換房
정조 18년
傳于尹致性曰承旨房仍軍士房爲禮房
정조 18년
明陵入齋室後內閣政院玉堂藥房口傳問安答曰知道
정조 18년
敬陵翼陵順懷墓弘陵昌陵展拜後內閣政院玉堂藥房口傳問安答曰知道
정조 18년
兵曹口傳政事副司直沈晉賢金履成
정조 18년
吏曹口傳政事明陵參奉單朴宗臣
정조 18년
傳于沈煥之曰政官待開門牌招
정조 18년
徐榮輔以備邊司言啓曰今番行幸時自磚峴前後至黔巖道路專不修治石角嵳峩植炬則徑先燃爇駕過之時未免黑暗雖以店舍言之一無修飭所見駭然揆以紀綱極爲寒心當該漢城府堂上及道臣一竝罷職差使員及地方官爲先罷職令該府拿問重勘何如傳曰允道伯則今番道路摘奸旣除之容有一分可恕之端與判尹爲先從重推考都差使員緘辭從重推考地方官之代明日政擇差可也
정조 18년
明陵親祭敎是時亞獻官判府事朴宗岳終獻官右議政李秉模贊禮禮曹判書閔鍾顯典祀官奉常寺正吳泰賢陵司令李宗明執禮司果李相璜執尊校理尹光普大祝兵曹正郞洪大協祝史副修撰尹益烈齋郞副修撰任希存贊者引儀崔珽謁者引儀任希澤贊引假引儀金樂敏祭監監察金濟萬監察李弘達
정조 18년
甲寅九月二十八日丑時上詣明陵擧動時行都承旨沈煥之行左承旨沈晉賢行右承旨金履成左副承旨徐榮輔右副承旨尹致性同副承旨洪義浩假注書具得魯徐俊輔記注官承膺祚記事官吳泰曾檢校直提學徐有防原任直提學徐鼎修檢校直提學鄭大容原任直閣尹行恁南公轍以次隨駕上具戎服乘駕轎出協陽門由肅章門進善門敦化門詣黔巖晝停所引儀跪啓請下轎上下轎入大次命軍士房承旨入侍左副承旨徐榮輔進伏上曰京畿監司與差使員入侍賤臣承命出與京畿監司徐龍輔楊州牧使李東馨坡州牧使趙宅鎭高陽郡守王道常偕入進伏上曰今年農形民情何如耶東馨曰未免歉歲矣上曰邑民弊間有所懷陳之也東馨曰別無大弊而今年穡事不登小民懷保之策當爲急務矣上曰以次陳之也宅鎭曰本邑亦未免歉而別無弊端之可言矣道常曰別無可陳矣上曰承旨及守令先退平明上具軍服出大次乘座馬諸臣以次陪從詣明陵入齋室具翼善冠黲袍詣陵所版位行四拜禮仍詣陵上奉審行親祭禮命書傳敎曰明陵行禮後局內陵寢敬陵翼陵順懷墓當展拜該房知悉仍詣翼陵展拜奉審陵上訖上乘輿詣敬陵展拜奉審陵上次詣順懷墓展拜命書傳敎曰本陵雖在洞口之外卽亦密邇之地豈可不展謁當詣弘陵展拜該房知悉上曰弘陵展拜時昌陵歷謁出駕敎上乘座馬詣昌陵展拜命判府事朴宗岳奉審陵上仍詣弘陵展拜奉審陵上又詣丁字閣奉審入齋宿承史閣臣及諸臣宣饌命書傳敎曰聖祖光御重回之年兩聖后誕彌之月展謁禮成以先王之心爲心則今日之擧其所示意當遵前秋元陵秪謁之例陵司令李宗明陞敍參奉李得養陞六亞獻官判府事朴宗岳終獻官右議政李秉模各虎皮一令賜給贊禮閔鍾顯半熟馬一匹賜給執禮李相璜大祝洪大協竝加資執尊尹光普祝史尹益烈齋郞三字墨削典祀官吳泰賢祭監贊謁者等亦依昨年捧傳旨本陵熟設熟手京鄕守僕守護軍等令該曹考例施賞展謁各陵墓守僕守護軍亦爲依例施賞弘陵守僕守護軍亦依元陵例施賞事分付上曰奉命承旨許遞其代今日新資執禮大祝除授牌招先隨駕後謝恩出駕敎上曰前承旨沈晉賢金履成令該曹口傳付軍職出駕敎上曰陵官陞六之代令該曹口傳差出出駕敎上曰軍兵皆已食代乎宣傳官知入宣傳官李東善回奏曰幾皆食代云矣上曰三嚴爲之侍衛次次前進上敎宣傳官曰訓局壯營御所先詣陽鐵坪敎場都監爲左列壯營御營爲右列列成行伍聽侯迎接事知悉上具軍服出齋室乘座馬諸臣以次陪從命書傳敎曰自陵所洞口至崇禮門捧上言上命軍士房承旨入侍榮輔進前上曰俄見左相祗迎於道左以來待於陽鐵坪之意史官往傳賤臣承命出傳於左議政金履素以謹當趨簉之意回奏上詣陽鐵坪駐驆具甲冑乘座馬詣札駐所放信砲大吹打入敎場御大次上曰各軍門將臣皆令參觀兵曹判書具庠訓鍊大將徐有大壯勇大將金持默御營大將李敬懋京畿監司徐龍輔開城留守李冕膺禁軍別將柳孝源以次參觀上曰宣傳官及升壇節次竝除之上曰凡有閱武之擧則大臣之入參卽古例也承旨生疎未及知得矣注書出去時原任大臣皆令入來賤臣承命出與左議政金履素右議政李秉模判府事朴宗岳金憙偕入進伏上曰左相事予若不言則甚非君相間無隱之道予於左相所取者甚多而至若向日擧措實有非所望之嘆慨然之心尙今在中矣今若有慨於心而曰以釋然亦豈交孚相與之意乎今日之言亦自無隱中出來卿其知之而慨然之心與前無異矣履素曰向日事莫非臣顚錯駭妾之罪而尙未蒙嚴譴方切悚懼矣俄者入侍有命已極感激而今又下敎若是申申臣不覺感極而沾襟矣上曰各營門大將率各馬步軍皆於信地先下方陣使駕前駕後攔後別隊追擊可也上曰壯勇營步軍移陣於肅靜牌前使禁軍追擊衝陣可也上曰凡有號令宣傳官招致各營門敎鍊官嚴明分付卽事體之當然而今番則紛聒特甚有若聚會耳語者萬萬駭然矣上曰訓局馬兵壯營善騎隊御營騎士龍虎營禁軍竝屬於守禦使金載瓚爲先廂三營步軍亦屬於兵曹判書具庠爲後廂訓御兩將臣只率該營前排旗幟導駕壯營大將禁軍別將亦只以前排旗幟駕後扈駕於是上具戎服乘座馬諸臣以次陪從由崇禮門敦化門肅章門進善門萬安門還內諸臣以次退出
정조 18년
甲寅九月二十八日初更上御重熙堂左承旨入侍時左承旨徐榮輔假注書徐俊輔記注官金良倜記事官吳泰曾檢校直提學徐有防原任直閣尹行恁以次進伏訖有防曰趁曉動駕侵夜還宮諸節若何上曰似益勝矣上曰上言公事今日當爲之矣備局回啓者使之趁卽爲之可也命書傳敎曰如此稀貴之事豈可施之以尋常及老之典乙卯慶科增廣登科承傳爲參上武兼五衛將年今八十五而今庚戌爲壽資甲寅又資至資憲同知而明年卽回榜之年也有難遲待明年爲先令道伯鐵原同知池日輝處優給食物米肉衣資紬綿其子孫爲何業詳問狀啓而亦令道伯趁今臘預爲措辭狀聞事令廟堂行會文而領相以司馬回榜在明年武臣又有此人今則龍虎榜備矣尤豈不稀貴更或有如此之人乎領相今在時任乙卯年大小科榜人自廟堂訪問京外草記或狀聞事亦爲行會上曰左承旨今日省記乎榮輔今日當坐直矣仍命退諸臣以次退出
정조 18년
行都承旨沈煥之坐左承旨徐龍輔坐右承旨洪義浩坐左副承旨尹致性坐右副承旨李相璜坐直同副承旨洪大協坐直注書鄭文始仕一員未差假注書具得魯仕直事變假注書尹東壽仕
정조 18년
大殿王大妃殿惠慶宮中宮殿內閣政院玉堂口傳翌日問安答曰知道
정조 18년
藥房提調徐有防副提調沈煥之啓曰祗謁仙寢歷省諸陵聖慕克伸勞動旣多而日吉辰良回鑾萬安伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 18년
徐榮輔啓曰明日常參經筵取稟傳曰知道
정조 18년
尹致性啓曰大司憲林蓍喆牌不進執義李秉喆掌令鄭景祚持平李允行呈辭掌令沈銖在外持平洪秉臣傳旨未下監察茶時之意敢啓傳曰知道
정조 18년
尹致性啓曰大司憲林蓍喆大司諫洪仁浩旣入闕中不爲傳啓卽爲出去事甚未安推考警責仍卽牌招未肅拜正言李重蓮一體牌招何如傳曰允
정조 18년
徐榮輔啓曰工曹參判閔台爀除拜後過三日不爲出肅依定式推考警責仍卽牌招察任何如傳曰許遞今日差出
정조 18년
洪大協啓曰守禦使金載瓚禁衛大將李漢豐以東南關王廟獻官今方受香出去矣金載瓚所受密符李漢豐所受命召來請還納將兵之任不可一刻無摠察之人何以爲之敢稟傳曰仍佩往來守禦使則前使領相摠察禁將則都提調兼察從事官發牌聽傳敎
정조 18년
洪大協啓曰摠戎使回鑾間以水原留守趙心泰因下敎兼察矣大駕今已還宮摠戎使兼察何以爲之敢稟傳曰有兼帶之壯勇外使此所以以將臣通擬也留守用京職之例載於京官案此所以令大臣亦爲也古則前任將臣之無將任者亦多兼察近例之李柱國是也政院稟旨極爲固陋該房承旨推考此啓辭還下
정조 18년
傳于徐榮輔曰左承旨右承旨分詣受香所奉審摘奸以來
정조 18년
傳于李相璜曰司僕提調水原留守入侍
정조 18년
以禁衛營習陣單子傳于洪大協曰後日次爲之
정조 18년
傳于洪大協曰隨駕挾輦軍壯營試放今日爲之試官則訓將兵曹入直郞廳堂上宣傳官一員爲之承旨一員進去二中以上修正試記入啓
정조 18년
傳于徐榮輔曰奉審承旨入侍
정조 18년
傳于洪大協曰同副承旨入侍
정조 18년
傳于洪大協曰信箭所重何如如或執頉故犯則其律無可言雖誤犯亦爲徒配近來宣傳官輩不知法綱看作輕罪其在嚴紀律之道宜有別般定律此後信箭執頉誤犯者直自該廳報兵曹施以充軍之律今番犯科之宣傳官金鎭鼎先當用此律而抛置成習付之令前亦可爲先棍汰以此傳敎載之禁府兵曹謄錄宣傳官廳受敎故事令傳入來在曉鼓前而至天明遲滯當該宣傳官李馨秀爲先汰去後復若此令該府施以奪告身二等之律亦令載之謄錄故事不能檢飭之行首宣傳官爲先汰去其代竝令該曹口傳擇差
정조 18년
兵曹口傳政事李壽鵬李商采趙岐爲宣傳官
정조 18년
沈煥之以吏曹言啓曰卽伏見富平幼學李始豐上言則其父命漢今年八十二旣蒙嘉善壽資而今方夫婦偕老今春本府誤報以鱞居未得陞秩同知且以勳孫嫡長承襲封君追榮三代事判付內取考京籍如果然矣待開門卽爲下批事命下矣卽接漢城府所報則命漢年八十二母朴氏年六十九云此與年滿偕老有異則未得單付同知事勢固然而至於承襲封君追榮三代未經實職不得擧行之意敢啓傳曰偕老則年雖未滿至於承襲之因不爲同知不得爲之當爲稱冤之端今政單付同知更考族派如果承襲亦於今日政擧行可也
정조 18년
有政吏批判書李致中牌不進參判黃昇源進參議未差行都承旨沈煥之進啓曰判書李致中牌招不進參議未差小臣獨政未安何以爲之敢稟傳曰仍爲之以趙鎭寬爲刑曹參判金履禧爲工曹參判李肇源爲東學敎授韓光近爲楊州牧使牙恩君單李命漢封君事承傳
정조 18년
兵批判書具庠病參判柳誼病參議朴宗甲入直進參知兪漢寧病同副承旨洪大協進同知單安相文副司直閔台爀副司果李得養以上竝單付
정조 18년
傳于沈煥之曰楊州牧使當日辭朝
정조 18년
沈煥之啓曰假注書徐俊輔身病猝重勢難察任今姑改差何如傳曰允
정조 18년
徐俊輔改差代以朴宗京爲假注書
정조 18년
以假注書望筒傳于沈煥之曰屢次下敎必以生疎者擬入上注書出六前永定廳任此後假注書差出皆以上注書施行
정조 18년
洪大協啓曰明日次對兩司當爲進參除在外傳旨未下被論人外呈告人員竝待開門牌招何如傳曰允
정조 18년
傳于徐榮輔曰今日卽仁元聖后誕彌之日也初三旣未展謁其不爲當日一也所以展謁之行於昨日也初一以先王每年逢是日追慕之聖慕仰度於昨日展禮之後則餘懷自有不禁耿耿者況慶恩宅祠宇之箕營官享亦云初有之擧慶恩府院君內外致祭祭文當親撰獻官以本道伯爲之香祝令香官陪進今日發程事分付
정조 18년
傳于洪大協曰今番備邊郞摘奸有名無實雖以掖隷言之雖無大段犯科不無所犯杻盤至發於摘女則尙無草記豈此成說乎當該曹司有司堂上從重推考當該備郞等令該府拿問處之以示信令之意
정조 18년
傳于洪大協曰訓局中旬設行事曾有下敎而其後似不擧行然則無異於欺三軍訓將推考下敎後擧行與否及何間設行令都提調問于將臣指一草記
정조 18년
洪大協以訓鍊都監都提調意啓曰訓局中旬設行事曾有下敎而其後似不擧行然則無異於欺三年訓將推考下敎後擧行與否及何間設行令都提調問于將臣指一草記事命下矣問于該將臣處則以爲中旬設行之命亶出於慰悅三軍之盛意則其在對揚之道固當擧行之不暇而容入物力本自浩多目下事勢萬無容易措辭之道故式至于今日夕俟罪今伏奉傳敎尤萬萬惶懍不知所爲今雖不敢以某月某日指的仰對從當盡心區劃勿論遲速依下敎擧行云矣敢啓傳曰知道嚴飭設行可也
정조 18년
以慶尙監司趙鎭宅啓本監試初試徐孝申拔去事令該曹稟處事傳于徐榮輔曰一言蔽之曰科場不嚴當該京試官令該府拿問以懲此輩辱命之罪而亦使未現發者知所畏懼
정조 18년
沈煥之以吏曹言啓曰卽伏見谷城幼學李弘直父幼學東一年七十七母吳氏年七十四春川幼學柳球父幼學宜漢年七十母金氏年六十八訓局軍姜潤尙父幼學明漢年七十母全召史年七十一竝願蒙加資之典事上言判付內詳考京籍口傳下批事命下矣卽接漢城府所報則李弘直父東一年七十七母吳氏年七十四偕老的實故加資單子及夫人單子今方書入而柳球父宜漢年七十母金氏年六十八姜潤尙父明漢年六十九母全召史年六十五云此兩人俱非年滿偕老之人上言內辭緣竝置之何如傳曰允該邑若能詳探豈有遺漏之擧乎推恩之典所重何如飭敎又何如則其所擧行若是稽忽當該道臣爲先推考該縣監拿問嚴處分等如入尤甚之次邑則待麥秋捧傳旨京兆及諸道安知無此等之弊限以來月更令自首然而又爲遺漏則道伯守令難免重勘令廟堂嚴飭諸道可也
정조 18년
洪大協以備邊司言啓曰今番幸行時盤果等事自本司各別嚴飭於各軍門各衙門而御營廳別抄中以饌物之過濫現捉於郞廳摘奸時該別抄使之査出出付秋曹各別科罪而該將臣不飭不察之失亦不可無警從重推考何如傳曰允
정조 18년
洪大協以備邊司言啓曰頃因本司草記批旨東萊府使尹弼秉病勢可强與否關問本道矣卽見慶尙監司趙鎭宅所報則以爲東萊府使尹弼秉勤勵自持初無因病廢務之事而向於巡過時酬酢動止別無難强之狀其所言病不過曾祟風濕間發疹疥常常委頓之症云矣該府使尹弼秉病狀旣不至難强則此時遞易實爲可悶限明年麥秋仍任使之益加惕念於民事之意分付何如傳曰允
정조 18년
洪大協以備邊司言啓曰咸鏡監司金華鎭災實分等狀啓有草記之命矣取見其狀本則甲山等六邑置之尤甚安邊等十二邑置之之次德源等六邑置之稍實仍以爲各邑之尤甚社里不可無從便救急而請敎賙濟之方追後陳聞爲辭後錄諸條請令廟堂稟處矣其一今年新還交濟久置外無論元還餉尤甚邑三分一之次邑四分一稍實邑五分一準折代捧待明秋還作本色而他穀代糖米勿爲代捧事也其一交濟久置條被災社里之或過百里外者姑令捧納於各其附近倉待明秋還納本倉事也其一各邑穀簿多寡不均來春分還時就其鄰近邑元還餉交濟穀稍裕處參量移劃事也其一明川以南進俸吏姑許停之事也其一內寺收貢米毋論尤甚之次限明秋退捧事也其一舊還毋論尤甚之次稍實特許停止事也其一北靑皮唐元數中限十分一還作唐米事姑許停之事也其一尤甚邑限明秋勿定配所事也其一推奴徵債限明秋防塞事也分等依狀請施行所請諸條中舊還已蒙特恩一倂停退之意纔已行會今無可論交濟久置外新還餉分數代捧事及被災社里之距交倉百里外者捧納於各其附近倉事來春還分時元還餉交濟穀稍裕處參酌移劃事明川以南進俸吏停止事北靑皮唐還作唐米姑許停止事尤甚邑勿定配所事推奴徵債防塞事一倂依狀請許施內寺奴貢米或因特敎或因回啓多有停退之例而今年本道年事俱未免歉荒亦依所請限明秋退捧以爲支保之道至於各邑尤甚社里救急之資道臣旣以更加商確退後陳聞爲辭姑待狀聞後稟處何如傳曰允
정조 18년
洪大協以兵曹言啓曰今番幸行時隨駕將校軍兵各差備等犒饋依定奪以乾物分給之意敢啓傳曰知道
정조 18년
洪大協以壯勇營言啓曰今番幸行時本營隨駕將校軍兵乾犒饋依定式磨鍊分給之意敢啓傳曰知道
정조 18년
洪大協以禁衛營言啓曰隨駕本營將校軍兵等處依定奪乾犒饋磨鍊分給之意敢啓傳曰知道
정조 18년
洪大協以御營廳言啓曰駕前別抄及隨駕將校軍兵等處依定奪乾犒饋磨鍊分給之意敢啓傳曰知道
정조 18년
洪大協以守禦廳言啓曰今番隨駕本廳招搖旗差備將校軍兵等犒饋依傳敎以乾物磨鍊分給之意敢啓傳曰知道
정조 18년
洪大協以摠戎廳言啓曰今番隨駕本廳招搖旗差備將校軍兵等處依兵曹定奪以乾犒饋磨鍊分給之意敢啓傳曰知道
정조 18년
洪大協以刑曹言啓曰因洪州李召史爲其夫卜命煥定配請放事上言同罪而果獨漏乎令該曹詳考草記事命下矣取考曹上配案則卜命煥初以照訖講時爲弟代講罪卽其地定配又於公都會時爲崔宣代講罪辛亥十二月充軍定配於黃海道甕津府借講人崔宣定配於全羅道康津縣壬子十月因三南災荒崔宣則因傳敎令道伯嚴刑放送矣命煥之不悛舊習再犯代講論其罪狀誠極駭痛今於崔宣蒙宥之後雖以同罪未放爲呼冤之端渠之所犯旣係兩罪則不可以崔宣援而爲例上言內辭緣置之何如傳曰允
정조 18년
刑曹啓目擊錚人興陽幼學朴宗瓚原情云云所供如此上裁何如判付啓訟理曲直難信一邊之言而此訟段有一言可決者雖有三日四日之別打者被打者皆歸烏有以死償死更無可償之事其所成獄不成事理兺不喩嚮因悶旱有審決重囚之命則似此不緊之獄何至今不決致此煩籲當該道臣推考如可決放卽爲決放後竝與同推推官跋辭枚擧狀聞事分付爲良如敎
정조 18년
甲寅九月二十九日辰時上御重熙堂右副承旨與司僕提調水原留守入侍時右副承旨李相璜假注書徐俊輔記注官金良倜記事官吳泰曾司僕提調徐有防水原留守趙心泰以次進伏訖上曰城役形止南北兩門已爲告畢云而城堞步數其間亦爲加築耶心泰曰已築者外石材已多輸致者可以次次築之矣上曰東西門工役不必如南北兩門矣心泰曰此則自當以平門爲之工役多少不啻懸殊矣上曰甓與石利害何如耶心泰曰其容入之財力數爻姑未計籌而恐不至如石之多矣聞禮賓參奉黃井彦頗解甓之妙理云故方欲招問矣上曰本府年事亦未免歉目下執災何以爲之乎心泰曰各面災報姑未畢至而海邊比野尤甚矣上曰平薪事尙未出場而僕提登筵今日則稟定可也相璜曰昨日回鑾時攔後軍兵多有錯雜失次者師律所關極涉未安不能檢飭之壯勇大將推考警責何如上曰依爲之步軍領軍堂上將官令該府拿問處之可也出擧條心泰曰平薪鎭罷牧移馬劃付外營設置屯田事曾有所稟定矣今則秋穫在卽收稅不遠趁此時指一定奪然後似無窒礙之端故敢此仰達矣上曰依爲之出擧條心泰曰平薪鎭罷牧移馬設屯劃付今已定奪蒙允而牧子五百名中五十名以倉宅場仍存牧子除之則餘丁爲四百五十名矣設屯之後不可無屯軍以此四百五十名把定爲屯軍而設屯各處例有捧身役作隊伍以存寓農之規此亦依他例以屯軍作哨劃屬外營俾受節制身役則以米六升磨鍊定式自外營捧上以裕兵食恐合事宜故敢此仰達矣上曰依爲之出擧條心泰曰今旣罷牧則移其馬匹在所先務三場原牧馬五百五十匹內倉宅場所放一百匹除之餘馬四百五十匹今方與司僕提調從長相議分數移送於水原洪原場南陽大阜靈興伊作仙甘諸島及江華草芝等場而平薪一場專屬外營之後倉宅場以其若干馬匹之放牧自司僕不可如前句管此亦一體付之外營隨其所養取補戰馬恐合權宜而設施之初必嚴立科條議定節目成置馬籍永久遵行則似有實效故敢此仰達矣上曰依爲之出擧條心泰曰屯田定稅旣千包且有屯軍役米所捧者輸納外營之際勢將船運而賃得完固本自不易矣仍伏念各鎭兵防船之長掛汊港任其朽螦終作整理舟楫以備不虞之義而輪回駕海俾作實用識者之議厥惟久矣迄今因循大是欠事從今以往以本鎭兵船輸納稅穀事自今年定式擧行恐合先試之要敢此仰達矣上曰依爲之出擧條心泰曰本鎭公廨擧皆傾頹方謀改建而材木苟艱云本境所在宜松山風落松中隨其所入以爲報水營取用之意知委何如上曰依爲之出擧條心泰曰今適入侍以城役所事有仰達者矣爲役所支放今年夏間貿米於湖南淳昌寶城昌平興陽等至受各邑捧留報狀將待開春船運以來而若不藉力於官實多疎虞之慮待役所定送幹事將校自地方官別定監色賃得完固船隻趁卽輸送之意出擧條申飭本道道臣何如上曰依爲之出擧條心泰曰役所匠募料條逐朔用下者厥數夥然支計無路月前買得貢米三千三百三十零自惠廳依他貢人例限三十朔從庫中隨等儲留以爲推用之地矣臣於上來時聞匠募等白活則顧今風高霜重單着布衫袴外實無絲身之策月受雇價之代以木綿磨鍊上下俾得掩體應役云云矣雖是寒節有難停役則赤脫匠募在軫恤而許多木綿辦備無路上款役所買得貢米三朔條三千三百三十二石五斗自惠廳從庫中隨等除留其代每石木三疋依詳定價磨鍊以太作木條除留者上下則在惠廳別無損益在役所爲用甚緊敢此仰達矣上曰依爲之今番則特爲城役所重有此許施而此非續續爲之者此後如値米木不得已互相換色儲留取用之事必經筵稟有文跡然後擧行一依諸道租牟換作狀聞或報司稟處之例爲之事令廟堂該廳知悉可也出擧條有防曰牧民之積困於營邑鎭之許多痼弊難以毛擧若不及今矯救畢竟無牧而後已故昨年因平薪事筵稟後自本司一體知悉諸道巡兵水營先自各其營次及邑鎭仍舊者仍舊釐正者釐正已爲修成冊報來牧民輩庶可息肩而服役矣月前伏見羅州牧官所報則本牧所管慈恩長山押海三島卽是牧場最緊之地而馬匠之數殆過四百其所馴養之責專在於牧民而自右水營稱以作隊軍名色每年充定至於五百十九名之多雖無收布之擧其所侵扈百倍於收布今番自右水營竝皆釐正云今若一番釐正而止則來頭營邑鎭間又安知無軍保橫侵之弊乎自本寺爲慮後弊採探物情一依蔚山假牧子例每名半疋式從其最輕定其身布則渠輩無他役疊徵之弊馬政有專意馴養之效云以此定式施行實爲公私兩便之方如是之後若或有營邑鎭如前擅充之患則竝隨現嚴勘之意措辭分付非特本牧爲然他牧場亦有似此之類則倣此爲例以爲牧民輩一半分支保之道恐合事宜矣上曰依爲之出擧條有防曰平薪罷牧之後牧馬五百五十匹內一百匹留置本鎭其餘四百五十匹移送南陽江華四處而移送等節三牧場當竝力爲之矣第今十月已屆來往之際易致隆寒待明春擧行之意分付何如上曰依爲之出擧條有防曰臣於太僕所用靑黍皮事適因下詢有所仰達者矣本寺靑黍皮例自各牧場皮張上送後出給契人造成黍皮以爲內外寺馬鞍之需而所入太半不足每致結價貿用矣至於因傳敎上下者事體自別別爲貿用於契人而待令數爻自下不敢料度價本先給其例亦自不一且其待令件趁不入用則輒有色渝改備之時臣意則就近年用下中假令限百張給價貿待似合事宜矣上曰旣知其爲弊則何可用於賜與或軍物修補乎此後雖或未及記憶有所判下本寺令內乘微稟事定式施行可也仍命退諸臣以次退出
정조 18년
甲寅九月二十九日午時上御重熙堂同副承旨奉審承旨入侍時左承旨徐榮輔同副承旨洪大協記事官鄭文始記注官金良倜記事官吳泰曾以次進伏訖上敎榮輔曰已奉審以來乎榮輔曰馳詣奉審則無頉矣命大協書傳敎曰同副爲軍士房仍命退承史以次退出
정조 18년
行都承旨趙尙鎭差祭左承旨洪義浩坐右承旨尹致性坐左副承旨李相璜坐直右副承旨洪大協坐直同副承旨李海愚在外注書鄭文始仕直一員未差假注書具得魯仕事變假注書尹東壽仕
정조 18년
藥房都提調洪樂性提調徐有防副提調沈煥之啓曰伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍都相何以冒寒入來卽爲還第
정조 18년
洪義浩啓曰明日常參經筵取稟傳曰停
정조 18년
尹致性啓曰大司憲林蓍喆執義李秉喆掌令鄭景祚持平李允行牌不進掌令沈銖在外持平洪秉臣傳旨未下監察茶時之意敢啓傳曰知道
정조 18년
傳于李相璜曰傳香承旨馳詣宗廟景慕宮奉審摘奸以來
정조 18년
傳于洪大協曰大臣備局堂上引見
정조 18년
傳于洪大協曰禮曹判書入侍
정조 18년
傳于李相璜曰筵敎之外處義不當若此今日次對之不參事體所在極爲未安備局堂上沈煥之從重推考此後申飭
정조 18년
承旨前望單子入之趙尙鎭李海愚落點
정조 18년
洪義浩啓曰新除授同副承旨李海愚時在黃海水營任所斯速乘馹上來事下諭何如傳曰允
정조 18년
傳于李相璜曰諫長之情勢宜欲一遞與違牌正言許遞
정조 18년
傳于洪大協曰政官牌招開政
정조 18년
洪大協以吏批言啓曰玉堂東壁今當差出而前望中無故之人只有二人以二望擬入之意敢啓傳曰知道
정조 18년
有政吏批判書李致中牌不進參判黃昇源進參議未差左副承旨李相璜進啓曰判書李致中牌招不進參議未差小臣獨政未安何以爲之敢稟傳曰仍爲之以徐有成爲大司諫李東冕爲正言鄭東觀爲應敎沈晉賢爲右尹故吏參柳夢寅贈吏判例兼故衛率柳澯贈吏議例兼以上贈職事承傳修撰柳瀹復官爵事承傳
정조 18년
洪大協以兵曹言啓曰本曹無緊窠吏批無送西之人兵批無政事之意敢啓傳曰知道
정조 18년
洪大協啓曰問啓事命下矣問于京畿監司徐龍輔處則以爲再昨日動駕時擊錚則只有瑩中子一人而語極猥越有非循例狀聞之事故已於昨日筵稟勿施上言則必自各該司發關知委然後可以直爲回啓可以査實狀聞者査實狀聞而昨日只有備邊關二度來到一則北部幼學李蓍馨上言而烽峴以東樹木禁養事也一則廣州幼學李元燮上言而宜安大君墓位田相訟事也烽峴以東樹木禁養事不可不詳審形便然後始可覆啓宜安大君墓位田事亦不可詳査眞僞然後始可決處故竝已發關于高陽廣州兩邑使卽詳査後報來以爲狀聞之地而此外元無各該司一丈關文來到之事不得擧行矣問啓之下不勝惶恐云矣敢啓傳曰事實旣如此問啓之命由於昨日承宣所爲而然畿伯卽令退去
정조 18년
洪大協啓曰禁衛大將李漢豐仍佩往來事命下矣將兵之任不可一刻無摠察之人何以爲之敢稟傳曰壯勇大將兼察牌招聽傳敎
정조 18년
以春川幼學柳榮道上言傳于洪義浩曰風雨蕭蕭拂釣磯渭川魚鳥却忘機如何老作鷹揚將空使夷齊餓採薇云而鷹揚比靖難勳臣夷齊取以自說者故處士金時習題渭川垂釣圖詩義也大抵臣之忠女之貞一也君雖無禮臣不可以不忠亦猶夫之雖不良女不可以不貞也故屈原以楚懷爲君而方其行吟澤畔哀怨悲號也輒皆以夫婦比說此乃故參判柳夢寅老婦詞深得離騷遺意與時習之詩爲伯仲而可使若臣若女之懷二心者顔發騂也等是節介慷慨與從容之間不必軒輊而從容比慷慨爲尤難向於夢寅伸雪判語中特拈時習一人於端廟諸臣中者蓋有以也夢寅嘗佐銓衡而躋文苑矣和光同塵何官不做而顧乃歧貳凶論屣脫名利甘自放於山巓水涯之際與韻釋悟僧記臘結夏此時習之傲世逃俗永矢不歸之淸狂本色及乎被逮對吏西山一語宛轉雍容有時習渭川詩一般氣味尙論之士其可以時習之雪嶽夢寅之皆骨差殊觀耶若使當時掌獄之臣體聖朝寬大之政辭敎置夢寅於勿問之科任其所之則決知其採西山之薇飮西山之水以終其身如時習之不受點瑕畢命水落之爲矣時習夢寅彼二人者所慕者夷齊也一生一死之不同特迹耳時耳腔子裏從容取義之赤血丹忱百載相照無絲毫之出入則朝家之所已施於時習者可不施於夢寅乎且予徵其移之謄行於世者而見之詩文幾篇太半是離騷意鬱不平之鳴掩卷興感欲施加等奬異之典者久矣際見其族孫蹕路呼籲益知其子與姪之狀實其子瀹與父同死其姪澯不仕昏朝脫帽遁入於北關及其叔事出坐竄未宥亦可謂是子是姪曾所欲施者何必更有鄭重故吏曹參判兼藝文館提學柳夢寅贈秩正卿賜以美諡其子瀹復官其姪澯亦贈堂上三品職勿論度支勳府凡係沒入之臧獲計卽出給用故忠臣朴箎例仍令諸柳就傍派中定嗣孫奉其香火書此又聞之稱云懿陵造泡寺移構梵宇於懷墓塋築之側誠有是也官司之不禁大不可是豈每歲季春別遣中使設禁之意乎卽使有司査事刑其僧投之遠方嚴飭邑守申禁樵牧
정조 18년
洪義浩以弘文館言啓曰副校理尹序東權坪連呈辭單不爲行公卽爲牌招察任何如傳曰允
정조 18년
洪義浩以戶曹言啓曰時御內各司依定式發遣本曹佐郞臣申偗兵曹參知臣兪漢寧佐郞臣安廷善東所衛將臣柳載河西所衛將臣李永喆南所衛將臣姜周昌北所衛將臣楊宗潤眼同看審後有頉處別單書入而修改則擇日擧行何如傳曰允
정조 18년
洪義浩以宣惠廳言啓曰羅州敗船沙工李光寅等敗船情節及石數幾何更加嚴覈事移送捕廳之意自本廳草記蒙允矣卽自捕廳更査後分載米十九石本廳又以捧上至於本邑色吏之情債條犯用米十石亦卽收捧上送事申飭該道而前此京廳已捧米一百二十六石見今所捧米十九石色吏犯用米十石合一百五十五石之拯劣米竝依例減除之意分付該道何如傳曰允
정조 18년
洪大協以兵曹言啓曰傳曰信箭所重何如如或執頉故犯則其律無可言雖誤犯亦爲徒配近來宣傳官輩不知法綱看作輕罪其在嚴紀律之道宜有別般定律此後信箭執頉誤犯者直自該廳報兵曹施以充軍之律今番犯科之宣傳官金鎭鼎先當用此律而抛置成習付之令前亦可爲先棍汰以此傳敎載之禁府兵曹謄錄宣傳官廳受敎故事令傳入來在曉鼓前而至天明遲滯當該宣傳官李馨秀爲先汰去後復若此令該府施以奪告身二等之律亦令載之謄錄故事不能檢飭之行首宣傳官爲先汰去其代竝令該曹口傳擇差事命下矣依傳敎金鎭鼎決棍十度之意敢啓傳曰知道
정조 18년
洪義浩以兵曹言啓曰出身羅星皓上言啓下本曹而限內不爲現身居住亦不書塡考其措語則渠以生世數朔羅姓人收而乳養娶而成就仍爲羅哥行世乙未年武科參榜而收養母臨終備說首末故始知金姓而尙未還本姓得蒙天恩云矣事係還本姓此與希覬之事有異而限內不現居住不書有違格例故臣曹不敢循例覆啓許施惶恐敢啓傳曰知道
정조 18년
洪大協以訓鍊都監言啓曰今番明陵幸行時隨駕將校軍兵及武藝廳等犒饋依例以乾物分給之意敢啓傳曰知道
정조 18년
洪大協以刑曹言啓曰再昨日動駕時京居崔召史以其夫梁國成之被囚箕營獄中請蒙放釋事擊錚於衛外矣國成以杖斃罪人衡之子尙今假息已是寬典則敢生希覬之心有此呼籲之擧隄防不嚴情狀極痛不可循例捧供故不爲列錄於都啓目後錄中而此等之類不可不嚴處各別刑推遠地定配何如傳曰允
정조 18년
尹致性以義禁府言啓曰前承旨徐榮輔施以投畀之典可也事命下矣徐榮輔全羅道康津縣投畀而擧條及批旨內辭意具罪目依例發遣府書吏押送配所何如傳曰允
정조 18년
尹致性以右邊捕盜廳言啓曰因宣惠廳羅州大同米所載船隻致敗沙工李光寅等四人還爲移送捕廳究竟事草記允下矣罪人沙工李光寅林之英及船主延允行張好碩等自本廳屢次施威嚴加盤覈則光寅招內以爲矣身以船主延允行之沙工下往羅州受出本州稅穀一千二百三十八石而其中四十石則爲辦船中什物作錢以用之狀已悉於本道査覈時十九石則矣身弟光協有負債於京江金命澤處者而光協適以靈巖郡稅穀載運次下來故除付其船使之傳償十石則本邑大同吏處除給情債一百二十六石則以矣船之體小不能容載分運於林之英船隻其餘一千四十三石則果爲裝載於矣船矣及到古群山三島前洋逢風致敗而未拯穀一百五十五石實非未拯卽矣身私自區處之數外此沈水之穀準數拯出後矣身則仍自本道嚴刑定配於楊口縣矣七月念間自配所逃躱上京推尋分載之米遂至現捉之境云之英招內以爲全昧法意徒貪船價光寅分載米一百二十六石果爲添載於矣船卸置於矣身船主張好碩家云允行招內以爲果使矣船沙工李光寅下往羅州裝載稅穀而及到大洋遇風致敗光寅仍爲定配而林之英船添載米一百二十六石卸置於張好碩家云云之說雖得聞知實無干預云好石招內以爲矣身沙工林之英與李光寅同往羅州而光寅所受出之稅米一百二十六石果爲添載上來卸下於矣家故矣身第爲受置矣去七月分光寅自配所上來推出厥米之際奸狀現露於譏察云云而金命澤處報債之說旣出供招不可不一問故亦爲一體嚴査則命澤招內以爲果有捧手記給債於光寅兄弟者而光寅弟光協靈巖稅船運來後以九十石米代報前債矣身不知米包之所從來果爲受食云故卽爲還徵移送惠廳而今以各人所供觀之則李光寅之偸弄國穀至於一百五十五石之多而隱然諉之於臭載未拯之中者以情以跡今已盡綻且以道啓中未拯之數較之渠供中區處之數則脗然相合無復可疑而托以船敗歸渠口吻已極巧慝在所嚴徵況其情債私債等說不念公物之至重視同私用之雜費究厥所爲節節凶濫又其編配之蹤肆然逃躱之狀尤不可不施以重究林之英只貪船價之受食不知添載之爲罪同惡相濟自有當律延允行張好碩則俱以船主身在京江謂不干涉容或無怪而牢諱分贓之跡敢售掩護之計誠萬萬痛駭光寅之英允行好碩等罪犯不可自臣廳尋常決處而止竝移送秋曹照律嚴繩而至於上項未拯條一百五十五石內一百二十六石之分載於之英船者前旣還捧命澤處報債條十九石則今又準徵若其情債條十石則該吏旣在與受分明自惠廳發關本道刻期徵捧何如傳曰允
정조 18년
大司憲林蓍喆執義李秉喆掌令鄭景祚持平李允行獻納魚錫齡校理尹光普韓光植副校理權坪尹序東修撰沈興永副修撰尹益烈任希存啓曰請黜置罪人鄭致達妻亟令王府快正典刑措辭見上請物故罪入德相亟施孥籍之典措辭見上請逆賊尙喆追施孥戮之典措辭見上請向日合辭兩啓之已傳而未徹者亟命捧入仍賜允兪俾王章伸四字刀割焉措辭見上答曰不允
정조 18년
大司憲林蓍喆執義李秉喆掌令鄭景祚持平李允行獻納魚錫齡啓曰請遲晩後物故罪入啓能亟施孥籍趾賊等凶種快施邦刑養遂獻遂李觀源竝設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情快正典刑措辭見上請物故罪人國榮亟施孥籍之典措辭見上請梟示罪人明謙正刑罪人以謙亟施孥戮逆復庶子好石亟施處絞荐棘罪人時偉設鞫得情快正王法遲晩罪人宇鎭捧根脚快正王法措辭見上請柳星漢設鞫嚴問期於得情快正邦刑措辭見上請承款後物故罪人九宗亟施孥籍之典措辭見上答曰不允
정조 18년
大司憲林蓍喆執義李秉喆掌令鄭景祚持平李允行啓曰請亟寢秋曹罪人柳師文放釋之命仍令王府設鞫嚴問期於得情快正王法措辭見上答曰不允
정조 18년
獻納魚錫齡啓曰請金甲島爲奴罪人克觀古今島爲奴罪人克泰更令王府嚴鞫得情快正王法措辭見上請逆賊尙魯亟施孥籍之典措辭見上請亟寢秋曹罪人柳師文放釋之命仍令王府設鞫嚴問快正典刑措辭見上答曰不允
정조 18년
吏曹啓目粘連鐵山幼學朴大鎔上言回啓云云其矣曾祖故防禦使東根當戊申之亂出征效勞宜有朝家褒奬之典是白乎矣事係干恩上裁何如判付啓特爲贈職爲良如敎又啓目粘連鳳山幼學具命老上言回啓云云其矣父前縣監亨道今春老人成冊抄報時連爲拔去不得蒙一視之澤亦爲白有臥乎所亨道乃是逆復之家人今此上言極爲猥屑置之何如判付啓問其委折於該道如可爲之草記許施爲良如敎又啓目粘連春川幼學柳明衡上言回啓云云其矣父嘉善象星旣未經實職則追贈一款非所可論上言內辭緣置之何如判付啓同知之獨漏必是無勢所致令兵曹口傳付同知仍自本曹依例追榮爲良如敎又啓目粘連西部童蒙姜春敏上言回啓云云其矣父出身時金年七十偕老願蒙一體恩資亦爲白有臥乎所令京兆考籍後稟處何如判付啓卽爲考籍口傳下批爲良如敎
정조 18년
刑曹啓目粘連廣州府尹徐美修旣已遲晩所當照律施行是白乎矣係是二品職臣曹不敢擅便上裁何如判付啓其所緘推豈特治道一事則所謂對供無異問東答西名以都差使員者一路一應凡事無不摠執而爇炬違式馬幾銜橜亦渠不職之罪況旀塗墍不謹有害觀瞻此政不知繕室焉知稽田者是置如許守令之迎送無關於檢田之時該道伯姑且仍置都差員耳亦不欲經勘先施末勘之末勘則何敢拈出一條遊辭漫漶道伯亦何敢於此着箸移送楷關乎揆以國綱節節駭然此啓目勿施爲去乎竝與道伯發緘廳坐前取招捧入本曹粘啓段置難免箸惟謹之責卿等推考爲良如敎
정조 18년
漢城府啓目粘連西部幼學權𠉛上言回啓云云其矣先山偸葬人李基一兩次侤音之後一味漫漶終不掘移令本官各別嚴飭斯速督掘之意分付道臣何如判付啓近來山訟之漫漶推諉誠一固弊觀於官決曲直不知則至今不決致煩更籲當該訟官令道臣指名現告報來後推考仍令道伯嚴飭山在官俾無如前爲良如敎又啓目粘連安東幼學李儒默上言回啓云云前注書洪樂安葬母之山旣是李儒默世葬之地則從公決折訟體當然以此意分付道臣何如判付啓一邊之說雖難取信而觀於邑牒營題主客可知道伯邑宰若能這卽剖決豈有如是煩籲之弊乎嚴飭道伯斯速從公決給俾無更訴之弊爲良如敎又啓目粘連富平幼學鄭集祚上言回啓云云本府居權柱彦偸葬於其矣祖山今春上言之後査官論斷不過勿使繼葬而已則又此呼籲不是異事令道臣更爲詳覈決處何如判付啓嚴飭公決爲旀更或漫漶有所煩籲當該訟官自本府草記論勘以爲詞訟簡之地爲良如敎又啓目粘連通津幼學李基一上言回啓云云權𠉛始則乞葬於李基一禁養之地終焉基一葬母之後反生禁斷之計者極涉無據是白乎矣一年之中兩斥互相上言臣府有難臆斷令本官更加明査從公決處之意分付道臣何如判付啓甲乙之孰是孰非雖難遙度訟官之不卽立落致此兩斥之互籲揆以國綱極爲駭然訟官旣命問備嚴飭道伯從公決給更有煩訴之弊自道伯難免其責以此分付爲良如敎又啓目粘連西部業武張聖佐上言回啓云云其矣先壠爲人圖占繼葬而被人督掘者果如上言內辭緣則令本官更加嚴査從公決處之意分付道臣何如判付啓依允爲旀內官所爲誠如所訴極爲痛駭令道臣嚴査狀聞以爲嚴內外杜後弊之地爲良如敎又啓目粘連中部砲手金泰巾上言內回啓云云李戒仁之勒奪他人穿壙之處偸葬其父云者事未前聞極爲驚駭是白乎矣一邊之言有難準信更令本官各別行査從公決給之意分付道臣何如判付啓訟理立落何關於貴賤而爲親之情亦何間於强弱則土民之冒法勒葬者輦下親兵其可公然見奪乎訟官事之如此如彼姑毋論判下行會之事焉敢至今不決新舊該倅指名報來推考令道伯詳査嚴治以其形止狀聞事分付爲良如敎又啓目粘連金海幼學許達熙上言回啓云云其矣葬母之地被人禁斷今春上言本道行査之後尙未究竟又此呼籲情似可矜是白乎矣一邊之言有難準信更定査官從公處決之意分付道臣何如判付啓似異於漫漶若能指一決給豈有此更訴分付道臣劃卽公決又或煩籲當該訟官自本司草記勘處爲良如敎又啓目粘連果川幼學李民沼上言回啓云云其矣四世墳山俱是秩高宗英而民塚切逼不得掘移云者事甚驚駭故取考臣府所在山地圖形及決訟文案是白乎則民沼山全局已作累累之場入場諸人皆有買得文券伊時判尹之置民沼於落科者不無意見是白乎矣民沼之縷縷稱冤都在於一未對質仍爲落訟是白如乎告隻各人使之更爲兩造覈其文記考諸律文從公決處何如判付啓此訟異於凡民山地兺除良其所願見尤當自別盜賣之纍纍塚雖難竝置落科而定界成給公文俾勿如前犯葬爲旀如是處分之後更有冒禁者以此判付來呈本府以爲卽刻嚴飭掘移之地爲旀又或力綿勢殘難以得捷許令上言以示朝家敦親之誼爲良如敎